Hallo Gasoliners Fans    I ha no vergässe vom Donnschtig obe öppis z erwähne.  Det hani schnäll in Music Club Tootsies Orchid Lounge inegluegt.  Wie üblich in Nashville,frogt de Sänger id rundi wohär das bisch.  Woni Switzerland gseit ha het de Gitarrischt ROD RILEY me grad mit grosse auge agluegt.    Het gseit,do nim e CD vo mer du chunsch vo so wit här.  Är hetmer de gseit daser mit es par Sänger scho in Europa,  natürli au ir Schwiz gspilt het.  Dur d USA und Europa ischer touret mit SHAWN CAMP,  JOE NICHOLS, RICKY VAN SHELTON, VERN GOSDIN,  TANYA TUCKER und JEFF BATE`S picnic tour !  Sit über 20 johr ischer al Session und Studiogitarrischt tätig.  I han Ihn ide letschte johr immer neume gseh spile.    Donnschtig zobe 09. 20.00 Uhr isches losgange im grosse  Stadion.  Bis jetz isch no jedes johr püncktlich 20.00 Uhr e Flügerstaffle übers Stadion Donneret. Das johr händs ke freis Flugzüg me zur verfüegig gha,wil alli Staffle scho im isatz gstande sind.  Us bekannte gründ,wiemer ide nochrichte immer wider ghört.    De afang het d ZAC BROWN BAND gmacht.  Chli e spezielli art vo Countrymusic zelebriered die jungs.  De ALAN JACKSON het e knapp 2 minütige churzuftritt mitene gha.  Si händ e Song zäme ufgno und dä händs au mittenand  gsunge.  JASON ALDEAN isch de nöchscht gsi. Das goht Musikalisch wie au mit de lutstärchi für me under Rockmusig.  Ein ruhige Song heter dochno brocht.  Es duet mit de KELLY CLARKSON.  EASTON CORBIN und denn d SARA EVANS  (öppis fürs Aug,usde sicht vom Maa )   Ide churze umbaupause händ näbde grosse Bühni de  CASEY JAMES und de grossi RICKY SKAGGS gspilt.  De abschluss vom erschte Stadion obe het de BRAD PAISLEY gmacht. Wow,s  absolute tages hilight für me.  Nei für me sogar de mega höhepunkt vom ganze Festival.  Das isch Countrymusic gsi wieners au grad im neuschte Song uf siner CD besingt.De hammer isch gsi dass d ALABAMA zu ihm ufd Bühni cho sind woner de neu Song über die Band gsunge het  Natürli heter au wider mehreri Gitarre brucht a sim 45 minütige gig. I be glücklich zum Stadion us gschwebt   .    Fritig 10. isch de BILLY JATES zu eus is Hotel cho zum mit eus  zmorge ne. Är isch ned witer als zum Kafi cho wiler bereitwillig uskunft über alles ge und di neu CD verchauft und signiert het.    Fritig nomittag bis zobe isch ir Stadt wie geschter au uf mehrere Bühne allerhand Musig vo bekanntere und au unbekannte Sänger, Sängerinne und Musiker abote worde.    Fritig zobe im Stadion. Het s Duo ASHTON SHEPHERD de afang gmacht. Sie het elei gsunge,isch aber schwanger wie sie sälber ned nur näbebi erwähnt het     .  DIERKS BENTLEY isch de nöchscht gsi. Het no ganz schöni Songs gspilt. Als nöchschte de KEITH URBAN. Är berüehrt halt au ned alli bsuecher mit sim musigstiel. Aber,är het de JAKE OWEN ufd Bühni gholt füres Duet. Wow,wafüre Stimm dä kärli gha het. Isch eim dur Mark und Bei gange. Wunderschön. De KEITH isch de mit de Gitarre ( SPILEND ) is publikum use und uf Tribüni ufe. Sini Bodyguards händ all händ voll ztue gha zumen wider heil retour bringe. D Gitarre ( e  Telecaster ) isch au heil blibe,übrigens e Spezialafertigung vo Fender nur füre KEITH.  Ide umbaupausene händ näbde grosse Bühni  CLAY WALKER, THE CLEVERLYS + JIMMY WAYNE gsunge.  SUGARLAND, LADY ANTEBELLUM, REBA händ de obe abgschlosse.    Samschtig 11. de tag dur wider Musig ir ganze stadt ufde Ussebühne und ide Clubs.    Zobe im Stadion.  CHRIS YOUNG, LITTLE BIG TOWN händ de afang gmacht.  Denn isch de JOSH TURNER cho. Mann het dä Kärli e stimm.  Das haut ein  fascht usde socke. Für sin grosse hit Your Man, heter de American Idol gwünner SCOTTY MCCREERY ufd Bühni gholt.  Wow,au dä mitere mega stimm.  TRACE ADKINS,au e Sänger mitere mega Stimm, aber leider immer me rockigere Songs isch de nöchscht gsi. Chunt übrigens as Country Festival Gstaad das johr.  MARTINA MCBRIDE, mitere hüehnerhut stimm. Sie het s Publikum fescht i ihre bann "gsunge" ! Standing Ovation und es geklatsche gepfiff gejohle und getobe sonderglieche. Wow,so schön.  Di letscht  gruppe sind RASCAL FLATTS gsi.  Ide umbaupausene händ CLINT BLACK + THOMPSON SQUARE gspilt    Sunntig 12.  Ir Stadt und Clubs uf allne Bühne hochbetrieb.    Zobe im Stadion JANEDEAR BAND,THE PERRY BAND.  DARIUS RUCKER ( e farbige Countrysänger mit Nr.1 hits )  Denn de BLAKE SHELTON,leider hämmer dä ned so richtig chönne gniesse. Es alkoholisierts pärli het für e bitz unrueh gsorget. Nach erfolglose ermahnig vode ufsicht isch denn e polizischt cho und het die 2  mitgno. Nachem BLAKE isch Sini Frau cho,  MIRANDA LAMBERT.  Sie isch leider e chli zickig und arrogant überecho. Ide umbaupausene händ ELI YOUNG BAND +  TRACY LAWRENCE gspilt.  De abschluss het TAYLOR SWIFT gmacht. Umdi säb zit simer aber scho ir Stadt ide Clubs umeghanget.    So,i mälde me wider über die täg nachem Festival.  Es wird aber ned öppe langwieliger.  I ha es par kooli augeblick erläbt.  Also bis gli, us Nashville, euche Rrrrrrrrrrrrolf